فريال اشرف
فريال اشرف عبد العزيز (من مواليد 16 فبراير 1999), هيا اول لاعبة كاراتيه مصريه بتفوز بالميداليه الذهبيه فى الالعاب الاوليميبه.

حياتها 
فريال اتولدت يوم 16 فبراير سنة 1999, و هيا البنت الوحيده لاسرتها و عندها اخين, بتدرس فريال اشرف الصيدله بالجامعه البريطانيه بالقاهره.

بدت فريال رياضه الكاراتيه فى سن تمن سنين, و جنب الكاراتيه بتهوى الرسم و القراءه.

انجازات 
حصلت فريال اشرف على برونزيه الدورى العالمى للكاراتيه فى وزن 68 فى المغرب سنه 2017, و بتعتبر اول مصريه بتفوز ببرونزيه الدورى العالمى للكاراتيه. و حصلت على فضية الدورى العالمى للكاراتيه فى الصين سنة 2018, و حصلت على برونزية بطولة افريقيا للكاراتيه فى رواندا سنة 2018, و الميداليه الذهبيه فى بطولة العالم لناشئى الكاراتيه فى سانتياجو فى تشيلى سنة 2019, بعد فوزها فى المباراه النهائيه على اللاعبه الروسيه فيكتوريا ايسافا بنتيجة 2-0. و ذهبية بطولة الدورى العالمى للكاراتيه فى دبى سنة 2019, بعد فوزها على لاعبة اذربيجان فى نهائى البطوله, و ذهبية البطوله الافريقيه سنة 2020, و فضية بطولة الدورى العالمى الكاراتيه فى فرنسا سنة 2020, بعد خسارتها من الاذربيجانيه ارينا. و فازت بالميداليه الفضيه فى بطولة البريميرليج للكاراتيه الدوليه فى النمسا سنة 2020, كمان فازت بنفس الميداليه فى تركيا سنة 2021, و حصلت على الفضيه بسبب الاصابه اللى منعتها من المشاركه فى المباراه النهائيه.

طوكيو 2020 
شاركت فريال اشرف ضمن منتخب مصر للكاراتيه فى دورة اولمبياد طوكيو 2020- اللى اتعملت فى صيف 2021 نتيجه جائحه كورونا- و هوا يعتبر الاشتراك الاول لمنتخبات الكاراتيه فى الالعاب الاوليمبيه.

لينكات

مصادر 

لعيبة كاراتيه
رياضيين اولمبيين مصريين